ངས་བཤད་དགོས་ཡ་དེ་ག་རང་ཡིན།ད་དུང་བཤད་འདོད་ཡོད་ཀྱང་དེ་ག་འགྲིགས་ཀྱི་རེད་བསམ་གྱིན་འདུག།མཐའ་དོན་ལ།དེ་རིང་ངས་དེ་ལྟར་བཤད་པ་ནི་འགྲིགས་འཇགས་ཀྱི་ཆེད་དུ་ཡིན།ག་རེ་འགྲིགས་འཇགས་ཆེད་དུ་ཡིན་ཞེས་ན།རྡོ་རྗེ་ཤུགས་ལྡན་བསྟེན་མཁན་དང་མ་བསྟེན་མཁན་བར་ལ་སྐད་ཆ་སྡུག་ཅག་དེ་འདྲ་མཚམས་འཇོག་བྱེད་དགོས་པ་དེ་ཡིན།འདིས་ནང་པ་སངས་རྒྱས་པའི་ཆོས་ལ་གནོད་ཀྱིས་འདུག།རྡོ་རྗེ་ཤུགས་ལྡན་བསྟེན་གསོལ་ཀྱི་ནང་པ་སངས་རྒྱས་པའི་བསྟན་པ་ལ་གནོད་ཀྱི་ཡོད་མ་རེད།གང་ཡིན་ཟེར་ན་བསྟེན་གསོལ་དེ་ནི་ལོ་བརྒྱ་ཕྲག་༤སྔོན་ནས་བསྟེན་གསོལ་བྱས་ནས་བྱེད་བཞིན་པ་དང་།དེས་ནང་པ་སངས་རྒྱས་པའི་བསྟན་པ་ལ་དུས་ནམ་ཡང་མི་གནོད།རི་བོ་དགེ་ལུགས་པའི་བསྟན་པ་ཉམས་ཡོད་མ་རེད།སུ་གང་ཤི་མེད།ཕྱི་ལོ་༡༩༩༦ལོར་ཕྱིས་སུ་རྡོ་རྗེ་ཤུགས་ལྡན་བསྟེན་གསོལ་དེས་ནང་ཆོས་ལ་གནོད་ཀྱིན་འདུག་ཟེར།རྡོ་རྗེ་ཤུགས་ལྡན་བསྟེན་གསོལ་ཀྱི་ནང་པ་སངས་རྒྱས་པའི་ཆོས་ལ་མི་གནོད།༧སྐྱབས་རྗེ་ཁྲི་བྱང་རྡོ་རྗེ་འཆང་གིས་ནང་ཆོས་ལ་གནོས་མེད།༧སྐྱབས་རྗེ་ཟོང་རྡོ་རྗེ་འཆང་གིས་ནང་ཆོས་ལ་གནོས་མེད།བླ་མ་ཡེ་ཤེས་ནི་དགོང་པ་མ་རྫོགས་བར་དུ་རྡོ་རྗེ་ཤུགས་ལྡན་བསྟེན་གསོལ་གནང་ཀྱང་ནང་ཆོས་ལ་གནོད་མེད།སུ་གང་གི་ནང་ཆོས་ལ་གནོད་ཡོད་མ་རེད།ལུས་ངག་ཡིད་གསུམ་ཐོག་མཚམས་འཛིན་མེད་པར་སོ་སོ་ནང་པ་ཡིན་ཟེར་མཁན།དེ་ཚོས་ནང་ཆོས་ལ་གནོད་སྐྱེལ་མཁན་རེད།དེ་ནས་དང་པོ་འདི་ནི་ཕྱོགས་གཉིས་བར་ལ་འགྲིགས་འཇགས་ཡོང་བའི་ཆེད་དུ་ཡིན།